OpenLLM-France/wikimedia huggingface dataset:
# Luigi Cadorna

Luigi Cadorna (4 de setembre de 1850, Pallanza - 21 de decembre de 1928, Bordighera) es un generau italian de la Premiera Guèrra Mondiala. En particular, foguèt cargat de tornar organizar l'armada italiana avans lo conflicte e comandèt leis operacions sus lo frònt austroitalian fins au desastre de Caporetto en octòbre-novembre de 1917. Aguent ben complit sa mission de reorganizacion, dispausava de tropas importantas, mai son estil de comandament èra pauc adaptat a la realitat de la guèrra modèrna e a una armada austriana experimentada.
D'efiech, Cadorna s'interessèt pauc ais evolucions de la guèrra dempuei 1914 e contunièt d'afiermar la superioritat de l'ataca frontala. De mai, per mantenir lo morau necessari a aqueleis atacas, instaurèt de penas disciplinàrias fòrça duras còntra lei soudats jutjats desfachistas (execucions individualas, decimacions deis unitats, etc.). Enfin, èra partisan de la defensa estatica dei posicions. Aquò menèt a plusors ofensivas saunosas còntra lei linhas austrianas establidas lòng dau fluvi Isonzo e permetèt ais Alemands de rompre lei defensas italianas a la batalha de Caporetto. Cadorna foguèt alora remplaçat per Armando Diaz.
Après la guèrra, Benito Mussolini lo nomèt manescau d'Itàlia e Cadorna foguèt totalament reabilitat. Pasmens, refusèt de sostenir lo movement faissista.

## Liames intèrnes

* Caporetto (batalha de).
* Isonzo (batalhas d').

## Bibliografia

* (fr) Pierre Renouvin, La Crise européenne et la Première Guerre mondiale, París, Presses universitaires de France, coll. « Peuples et civilisations » (n° 19), 1962, 779 p.
* (fr) Max Schiavon, L'Autriche-Hongrie la Première Guerre mondiale : La fin d'un empire, París, Éditions SOTECA, 14-18 Éditions, coll. « Les Nations dans la Grande Guerre », 2011, 298 p.
# Robert Nivelle

Robert Nivelle (15 d'octòbre de 1856, Tula - 22 de març de 1924, París) es un generau francés de la Premiera Guèrra Mondiala. Artilhaire de formacion, intrèt dins l'armada en 1880 e èra coronèu au començament dau conflicte. Se destrièt dins lei combats en Alsàcia, lòng de Sòma e durant la batalha de Marna. Foguèt ansin promougut generau en octòbre de 1914. En 1915, organizèt l'ataca de Quennevières que permetèt de melhorar lei posicions francesas en Oise. Après aqueu succès, foguèt nomat cap de la II$^a$ Armada que protegissiá Verdun en mai de 1916. I remplacèt Pétain qu'èra considerat coma tròp defensiu per Joffre. I multipliquèt leis atacas localas que permetèron de desgatjar la fortalesa e de rebutar leis Alemands. Lo 17 de decembre de la meteissa annada, recebèt lo comandament deis armadas francesas dau frònt de l'Oèst. Planifiquèt alora l'ofensiva dau Camin dei Damas que s'acabèt per una revirada après plusors errors grèvas dins son organizacion. L'amplor de la desfacha entraïnèt de mutinariás dins l'armada francesa. Jutjat responsable dau desastre, Nivelle tombèt en desgràcia. Foguèt nomat cap dei fòrças francesas en Africa dau Nòrd, e escartat dei celebracions de la victòria. Pasmens, en 1919, poguèt intrar au Conseu Superior de la Guèrra.

## Liames intèrnes

* Batalha de Verdun.
* Ofensiva dau Camin dei Damas.
* Premiera Guèrra Mondiala.

## Bibliografia

* (fr) Henri Ortholan, « 1917. La tragédie du Chemin des Dames », La Nouvelle Revue d'histoire, n° 92, setembre-octòbre de 2017, pp. 29-32.
* (fr) Denis Rolland, Nivelle : L'inconnu du Chemin des Dames, París, Imago, 2012.
# Ferdinand Foish

Ferdinand Foish (en francés Ferdinand Foch; Tarba, 2 d'octobre de 1851 – París, 20 de març de 1929) foguèt un grand militar occitan de Gasconha. S'illustrèt coma comandant en cap de las armadas aliadas durant la Primièra Guèrra Mondiala.

## Biografia

Ferdinand Foish nasquèt a Tarba en 1851, sieisen enfant d'una familha que ne comptava sèt, que lo paire Napoleon Foish èra foncionari. Se faguèt l'escolaritat a Tarba, a Rodés e puèi se passèt lo bac a Lion ont s'inscriguèt a la facultat de sciéncias.

## Foish aprèp la guèrra

Per tal de recompensar son eroïsme Foish recebèt lo títol de Marescal de Camp britanic en 1919. E mai per encausa de sos conselhs durant la Guèrra Polonesobolchevica de 1920, e tanben per la pression que s'exerciguèt sus Alemanha del temps del Grand soslevament de Polonha, foguèt recompensat amb lo títol de Marescal de Polonha en 1923.
L'1 de novembre de 1921, Foish èra a Kansas City per participar a la ceremonia del Memorial a la Libertat que s'i construsiá. I èran tanben presents lo Luòctenent General Baron Jacques de Belgica, l'Amiralh David Beatty de Granda Bretanha, lo General Armando Diaz d'Itàlia e lo General John J. Pershing dels Estats Units. Un dels locutors principals ne foguèt lo vicepresident dels Estats Units, Calvin Coolidge. En 1935 de basses-relèus de Foish, Jacques, Diaz e Pershing foguèron aponduts al memorial per l'escultor Walker Hancock.
Foish moriguèt lo 20 de març de 1929, e foguèt enterrat als Invalides, a ras de Napoleon e fòrça autres militars celèbres de l'estat francés.
# Banyalbufar

Banyalbufar (Comptam e nos tiran la secada) es un municipi de la província catalana de las Illas Balearas e de la Comunautat Autonòma de las Illas Balearas.
# Whigfield

Whigfield, nascuda lo 11 d'abril de 1970 a Skælskør (Danemarc), de son nom vertadièr Sannie Carlson, es una cantaira anglofòna danesa de dance mai que mai coneguda pel títol Saturday Night, una de las mai gròssas capitadas de l'annada 1994.
Saturday Night es estat compausat pel productor italian Larry Pignagnoli. Publicada en 1993 un primièr còp, la cançon obten pauc de resson. Pasmens, reeditada l'annada d'après, ven fin finala l'un dels mai gròsses tubes de la fin de l'annada de 1994 dins mantuns païses d'Euròpa.

## Cançons mai conegudas en Occitània

* Saturday Night (1994)
* Another Day (1994)
* Think of You (1995)
# Dannii Minogue

Danielle Jane "Dannii" Minogue (Melbourne, 20 d'octobre de 1971), es una cantaira, modèla, dançaira e actritz australiana. Es la sòrre de la cantaira Kylie Minogue.
Es coneguda coma actritz a la television australiana dempuèi las annadas 1980. Dins las annadas 1990, sus las traças de sa sòrre Kylie, comença una carrièra de cantaira pop. Fòrça populara en Austràlia e al Reialme Unit, es sustot coneguda en Occitània per son tube pop-dance I begin to wonder en 2003.
Es nascuda a Melbourne, dins l'estat de Victòria, mas son paire es d'una familha d'origina irlandesa, e sa maire d'origina galesa. Dannii Minogue es estada maridada pendent una annada (1994-1995) a l'actor australian Julian McMahon e a agut après tres relacions seriosas, una ambe lo pilòt canadian de Formula 1 Jacques Villeneuve, una autra ambe Craig Logan, ancian sòci del grop anglés Bros, e una autra encara entre 2008 e 2012 ambe lo jogaire de rugbi Kris Smith.

## Referéncias

* ↑ http://www.chartsinfrance.net/Dannii-Minogue/I-Begin-To-Wonder-s4783.html
* ↑ https://www.gala.fr/stars_et_gotha/dannii_minogue
# Lars Gunnari Banck

Lars Gunnari Banck, nascut de cap a 1617 a Norrköping, mòrt lo 13 d'octobre de 1662 a Franeker (Païses Basses) èra un jurista suedés.
Après d'estudis a l'Universitat d'Uppsala, e de viatges en França, Espanha e Itàlia, s'establiguèt coma professor de drech a Franeker qu'i moriguèt.
Demèst sas òbras, un libre en italian conten lo mot Occitània dins aquela lenga tre 1648.

## Referéncias

* ↑ Lars Gunnari BANCK, Bizzarrie politiche. Over, raccolta, delle più notabili prattiche di stato, nella christianità, Edicions Talvera, 2011, ISBN 979-10-90696-22-8
# Montginebre

Montginebre o Mon[t]ginevre o Montgenevre (Monznèiver en piemontés; Montgenèvre en francés; Monginevro en italian) es una comuna d'Occitània, en Daufinat dins lo departament dels Auts Aups e la region Provença-Aups-Còsta d'Azur..

## Administracion

Tièra de cònsols :
| Període | Identitat | Partit |
| 1965-1969 | Paulin Balcet | |
| 1969-1981 | Jean-Michel Hurth | |
| 1981-1983 | Christian Taque | |
| 1983-1995 | Gilbert Pavesi | |
| 1995-1998 | Jean-Pierre Casses | |
| 1998-2001 | Murielle Jourdain | |
| 2008- | Guy Hermitte | UMP |

## Administracion

Lista deus cònsols successius :
| Periòde | Periòde | Identitat |
| 2008 | 2014 | Guy Hermitte (UMP) |
| març de 2001 | 2008 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): , totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 386 | 351 | 385 | 348 | 383 | 426 | 410 | 456 | 388 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 409 | 401 | 394 | 367 | 350 | 324 | 340 | 341 | 309 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 293 | 268 | 251 | 192 | 166 | 172 | 350 | 109 | 222 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 246 | 264 | 338 | 459 | 519 | 497 | 471 | 466 | 486 |
| 2009 | 2010 |
| 511 527 | 511 529 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas

* ↑ Toponimia Occitana e Senhalizacion bilingüa. Actas del Congrés d'Aush, 2007, publicat pel CROM, mapa a la pagina 73
* ↑ https://fr.calameo.com/read/000047076072695ed24eb
* ↑ http://www.chambradoc.it/occitanoLinguaMadre.page?CM=FN&docId=2187&WS_PAGEID=27
* ↑ https://web.archive.org/web/20220228044849/https://www.deviantart.com/uslengh/art/Distreit-Piemonteis-552928482
* Portal dau Daufinat
* Portal d'Occitània
# Senta Tèrra

Senta Tèrra(Sainte-Terre en francés) es una comuna bordalesa de Guiana, lingüisticament gascona, administrada per lo departament de Gironda e la region de la Novèla Aquitània, ancianament d'Aquitània.

## Geografia

I a duas aglomeracions importantas : lo borg e Lavanhac, situat sus la RD 670 (anciana RN 670), que fèi un sol ensemble emb Sent Joan de Blanhac e ne'n concentra l'activitat comerciala. Enfin, la comuna a una partida de Merlanda (ensemble Micolau e Merlanda, situat dens Vinhonet), tanben sus la RD 670.

### Perimètre deu territòri

Comunas confrontantas de Senta Tèrra :
| Vinhonet | Sent Pèir d'Armens | Sent Manhe de Castilhon |
| Cabarà Dordonha delà | | Siurac de Dordonha Dordonha delà |
| Sent Aubin de Brana Dordonha delà | Sent Vincenç de Pertinhàs Sent Joan de Blanhac Dordonha delà | Senta Florença Dordonha delà |

## Toponimia

Las fòrmas ancianas son in parrochiis Sancte Terre Inter Dordonya en 1273, Sancta Terra en 1361.
Senta Tèrra es pas un agionime. Representa probablament un fièu devath la proteccion de la Glèisa. Segon la legenda, un sac de tèrra, menat de Tèrra Senta, fut espandut per lo cementèri.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| abriu 2021 | (2026) | Agnès Alfonso-Chariol | | |
| març 1989 | 21 d'abriu 2021 | Guy Marty | PS | retirat de l'ensenhament, conselhèir generau (1994-2015) |
| | 1989 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 1914, totala: 1914 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 2 091 | 2 240 | 2 112 | 2 062 | 2 112 | 2 070 | 2 137 | 2 139 | 2 055 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 974 | 2 007 | 1 976 | 1 931 | 1 850 | 1 842 | 1 814 | 1 747 | 1 711 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 750 | 1 770 | 1 675 | 1 467 | 1 515 | 1 504 | 1 548 | 1 446 | 1 412 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 1 406 | 1 407 | 1 355 | 1 416 | 1 564 | 1 635 | 1 737 | 1 751 | 1 772 1 810 |
| 2009 | 2010 |
| 1 792 1 831 | 1 834 1 868 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2019 la populacion èra de 1910 abitants e la densitat èra de 137,11 ab/km².

## Personalitats ligadas emb la comuna

* (Jean) Sinoël, actor, i neishut devath lo nom de Jean Léonis Biès lo 13 d'aost 1868.

## Veire tanben

* Comunas de Gironda

## Nòtas e referéncias

* 1 2 3 Bénédicte Boyrie-Fénié, Dictionnaire toponymique des communes. Gironde, ed. CAIRN e Institut Occitan, Pau, 2008, p. 335
* ↑ https://gallica.bnf.fr/ark:/12148/bpt6k9616679v/f89.item.zoom
* Portau de Guiana
# Sent Estèfe de Liça

Sent Estèfe de Liça (Saint-Étienne-de-Lisse en francés) es una comuna bordalesa de Guiana, lingüisticament gascona, administrada per lo departament de Gironda e la region de la Novèla Aquitània, ancianament d'Aquitània.

## Geografia
### Perimètre deu territòri

Comunas confrontantas de Sent Estèfe de Liça :
| Sent Cartòfle | Montanha | Sent Genèis de Castilhon |
| Sent Pòlit | | Senta Colomba |
| | Sent Pèir d'Armens | Sent Manhe de Castilhon |

## Toponimia

Las fòrmas ancianas son Sanctum Stephanum de Lissa en 1289, prioratus Sancti Stephani de Lyce en 1305.
Sent Estèfe representa lo grèc Stephanus, lo prumèir martir e de fòrça autes sents.
Lo determinant Liça deriva benlèu deu nom Liccaeus, donc *Liccaeia, qu'a tanben donat Liçac (mèi d'un lòc) segon Negre. Liçac es tanben explicat per un nom latin d'òme Lissius, Liccius o Liscius o un nom gallic d'òme Liccios (emb lo sufixe -acum) (Liccios se latiniza en Liccius). Lo passat arqueologic de la comuna es fòrt ric e se lugís dens los estrats d’ocupacion deu morre de Niord, benlèu lo toponime primitiu.

## Administracion

Lista deus cònsols successius :
| Periòde | Periòde | Identitat | Qualitat |
| març de 2001 | (2026) | Françoise Decamps | retirada d'agricultritz |
| març 2001 | 2014 | André Larribière | |
| | 2001 | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 254, totala: 236 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 526 | 448 | 433 | 437 | 468 | 433 | 436 | 420 | 419 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 437 | 451 | 479 | 554 | 469 | 364 | 409 | 477 | 498 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 533 | 574 | 574 | 481 | 443 | 488 | 506 | 472 | 486 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 468 | 453 | 465 | 421 | 387 | 355 | 298 | 293 | 287 296 |
| 2009 | 2010 |
| 282 291 | 279 288 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2019 la populacion èra de 195 abitants e la densitat èra de 27,5 ab/km².

## Veire tanben

* Comunas de Gironda

## Nòtas e referéncias

* ↑ https://gallica.bnf.fr/ark:/12148/bpt6k9616679v/f89.item.zoom
* 1 2 3 Bénédicte Boyrie-Fénié, Dictionnaire toponymique des communes. Gironde, ed. CAIRN e Institut Occitan, Pau, 2008, p. 285
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 597
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 393, a Lecey
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 177, 300, 353
* Portau de Guiana
# Nolwenn Leroy

Nolwenn Leroy, nom artístic de Nolwenn Le Magueresse, es una cantautora francesa. Foguèt revelada en ganhant en 2002 la segonda edicion de la Staracademia.
A d'originas bretonas per la familha de son paire, e a quitament publicat en 2010 un album tematic titolat "Bretonne" (Bretona) ambe en particular una represa de la celèbra cançon bretona Tri Martolod (quitament publicat en simple en 2011) ; pasmens, es tanben de soca occitana per sa maire auvernhata.

## Discografia
### Albòms

* 2003 : Nolwenn
* 2005 : Histoires Naturelles
* 2007 : Histoires Naturelles Tour
* 2009 : Le Cheshire Cat & Moi
* 2010 : Bretonne
* 2012 : Ô filles de l’eau
* 2017 : Gemme
* 2018 : Folk
* 2021 : La Cavale

### Singles

* 2003 : Cassé
* 2003 : Une femme cachée
* 2003 : Suivre une étoile
* 2004 : Inévitablement
* 2004 : Le dernier mot
* 2005 : Nolwenn Ohwo !
* 2006 : Histoire Naturelle
* 2006 : Mon ange
* 2006 : J'aimais tant l'aimer
* 2007 : Reste encore
* 2009 : Faut-il, faut-il pas ?
* 2010 : Textile schizophrénie
* 2010 : Suite Sudarmoricaine
* 2010 : Mná na h-Éireann
* 2010 : La Jument de Michao
* 2011 : Tri martolod
* 2011 : Brest
* 2011 : Moonlight Shadow
* 2012 : Juste pour me souvenir
* 2013 : Sixième Continent
* 2013 : J'ai volé le lit de la mer

## Ligams extèrnes

(en francès) :
https://web.archive.org/web/20170104131524/http://www.nolwenn.org/
https://web.archive.org/web/20141229141329/http://www.universalmusic.fr/nolwenn-leroy/

## Referéncias

* ↑ Nolwenn Leroy : l’Auvergne, « je me sens riche de ses forces telluriques » https://www.femina.fr/article/nolwenn-leroy-l-auvergne-je-me-sens-riche-de-ses-forces-telluriques
# Legions Checoslovacas

Lei Legions Checoslovacas son un ensemble d'unitats militaras de volontaris chècs e eslovacs que participèron a la Premiera Guèrra Mondiala dins lo camp de la Tripla Entenduda. 145 000 òmes faguèron partida de seis efectius e lei legions foguèron capablas d'alinhar 100 000 òmes sus lei diferents frònts europèus. Aquela importància permetèt ai nacionalistas checoslovacs d'èsser reconeguts coma un element constitiu de l'Entenduda e la reconoissença de l'independéncia de Checoslovaquia foguèt una condicion impausada ais Empèris Centraus tre leis armisticis de 1918. En Russia, lei volontaris checoslovacs aguèron un ròtle important dins lei premierei fasas de la Guèrra Civila Russa onte capturèron uech vagons emplits d'aur que foguèron utilizats per negociar la repatriacion de la legion dins lor país.
Après lor retorn, la màger part dei legionaris participèron a la vida politica de Checoslovaquia. Per exemple, protestèron còntra lo govèrn socialista de Tusar e s'opausèron, sovent violentament, ais Alemands dei Sudèts e ais Ongrés d'Eslovaquia. Avancèron tanben de revendicacions antidemocraticas coma l'establiment d'una dictatura illimitada per lo president Masaryk. Au nivèu economic, fondèron la Banca dei Legions Checoslovacas que venguèt la banca dei classas mejanas dau país fins a la Segonda Guèrra Mondiala.

## Liames intèrnes

* Checoslovaquia.

## Bibliografia

* (fr) Michel Coistia, Une armée pour un État : L'engagement des Tchèques et des Slovaques dans la guerre de 1914-1918, Le Curieux Vouzinois hors-série n° XVII, Éditions Ville de Vouziers, 2018, 168 p.
# Vincent Moulia

Vicent Moulia (Nassiet lo 27 de mai de 1888 - Nassiet lo 28 de deceme de 1984) que ho un combatant gascon mobilizat per la Republica Francesa que'u destaquè, decorè e galonè. Que ho mantuns còps herit. Totun, après ua contestacion collectiva seguida d'aparéncias de susmauta abans de s'apasimar, eth (mei que mei per'mor d'estar gradat) que ho condemnat a estar fesilhat dab 3 autes sordats.
Que's las virè entà escapà's la velha de l'aplicacion de la senténcia e que tornè en çò de son, mes qu'agó d'escapà's entau bascoat deu costat espanhòu.
L'Estat Francés que'u graciè en 1933 e que tornè en 1936 dab lo començament de la Guèrra Civila Espanhòu.
Après la Segonda Guèrra Mondiau lo son cas que ho mediatizat per Pierre Durand dens Vincent Moulia, les pelotons du général Pétain e Alain Decaux que pausè la question "Qui'u tornarà la soa Crotz de Guèrra ?". Lo futur purmèr ministre e alavètz deputat Michel Rocard qu'ac demandè a l'Armada qui responó que pas jamei non agó oficiaument perdudas las soas distincions.
Qu'ei sepelit a Ortès.

## Ligam extèrne

* Trailer d'un film subre Moulia realizat entau Musèu deu Chemin de Dames.
* Wikidata: Q3559758
# L’Orsalhèr

L'Orsalhèr es un filme en occitan, realizat per Joan Flechet en 1980. Eth filme qu'obtiengó eth "Gran premi de Public deth Festenau de Grenòble" en 1983. Tanben l'escrivan Leon Còrdas participèc fortament dins l'escritura del filme.

## Istòria

Que conta eth caminament de Gaston Sentein hilh d'una familha de boscatèrs ariegesi d'Èrce, qui dens eths ans 1840 deisha era soa prometuda e eth son vilatge entà partir suus camins har er orsalhèr.

## Los actors

Demest era distribucion apareguèren divèrses persones conegudes laguens er occitanisme com Marcèu Amont, Rosina de Pèira, Leon Còrdas e mei Ives Roqueta.
# Gui d'Ussèl

Gui d'Ussèl (fl.1195-1209) foguèt un trobador, chivalier e chanonge lemosin dau sègle XIII e un dels quatre trobadors d'Ussèl, embe sos fraires Eble e Pèire, e son cosin Elias.

## Biografia

Vint de sas poesias an subreviscudas: uèit cansos, doas pastorèlas, doas coblas, uèit tensos, e un partimen amb Maria de Ventadorn. Demòran quatre melodias de sas cansos.
Cantat de las damas Margarida d'Aubuçon e la comtessa de Montferrand.
A causa de son estat eclesiastic, Pèire de Castèlnòu, legat del Papa Innocenci III li faguèt fin finala jurar vèrs 1209 de renonciar a compausar, çò que sembla aver fach.

## Nòtas e Referéncias

* 1 2 Aubrey, 16.
* ↑ Gaunt and Kay, 284.
* ↑ Perrin, 323.
* ↑ Tresaur dau Felibritge: Margarido d'Aubussoun, en nòrma mistralenca
* ↑ Tresaur dau Felibritge: La coumtesso de Mount-Ferrand, en nòrma mistralenca

### Bibliografia

* Aubrey, Elizabeth. The Music of the Troubadours. Indiana University Press, 1996. ISBN: 0-253-21389-4.
* Egan, Margarita, ed. and trans. The Vidas of the Troubadours. New York: Garland, 1984. ISBN: 0-8240-9437-9.
* Gaunt, Simon, and Kay, Sarah, edd. The Troubadours: An Introduction. Cambridge: Cambridge University Press, 1999. ISBN: 0-521-57473-0.
* Perrin, Robert H. "Descant and Troubadour Melodies: A Problem in Terms." Journal of the American Musicological Society, 16:3, (Autumn, 1963), pp. 313–324.
* Wikidata: Q1936573
* Multimedia: Gui d'Ussel
# Georges Clemenceau

* Aqueste article es un esbòs de biografia; lo cal completar. Podètz ajudar la Wikipèdia e partejar vòstras coneissenças en lo modificant.
Georges Benjamin Clemenceau, escaissat lo tigre, (nascut lo 28 de setembre de 1841 a Mouilleron-en-Pareds, mòrt lo 24 de novembre de 1929 a París) foguèt un jornalista e un òme politic francés de Peitau.
Foguèt cap de govèrn (1906-1909 e 1917-1920) pendent la revòlta dels vinhairons de 1907 e tanben pendent la Primièra Guèrra Mondiala.
| Precedit per Ferdinand Sarrien | President del Conselh | Seguit per Aristide Briand |
| Precedit per Paul Painlevé | President del Conselh | Seguit per Alexandre Millerand |
| Precedit per Émile Faguet | Cadieràs 3 de l’Acadèmia francesa 1918-1929 | Seguit per André Chaumeix |
* Wikidata: Q171730
* Multimedia: Georges Clemenceau
# Beneset XV

* Aqueste article es un esbòs de biografia; lo cal completar. Podètz ajudar la Wikipèdia e partejar vòstras coneissenças en lo modificant.
Beneset XV (en latin: Benedictus PP. XV), nascut Giacomo Paolo Giovanni Battista della Chiesa (Pegli, Gènoa, 21 de novembre de 1854 - Roma, 22 de genièr de 1922) foguèt lo papa de la Glèisa Catolica Romana entre 1914 e 1922.
| Precedit per | Beneset XV | Seguit per |
| Piu X | Lista dels papas | Piu XI |
* Wikidata: Q4448
* Multimedia: Benedictus XV